
Οι  Επέτειοι  και  κάποιος  Προβληματισμός 


Κάθε  χρόνο,  για  σαράντα  τόσα  χρόνια,  συνηθίζεται  να  συγκεντρωνόμαστε  κάπου, 
είτε  να  βγάζουμε  ανακοινώσεις  και  να  καταδικάζουμε  τόσο  το  ελληνικό  πραξικόπημα  όσο 
και  την  τουρκική  εισβολή.  Μετά  πάμε  στο  σπίτι  μας  και  περιμένουμε  του  χρόνου  τέτοιαν 
εποχή,  για  να  ξανακαταδικάσουμε  τις  δυο  απεχθείς  ενέργειες. 

Εφτάσαμε  έτσι  στο  2014,  έχοντας  συμπληρώσει  σαράντα  χρόνων  σχετικές 
καταδίκες  και  καταγγελίες.  Ωστόσο  οι  σαράντα  χιλιάδες  τουρκικά  στρατεύματα 
παραμένουν  στο  βόρειο  μέρος  της  χώρας  μας,  ενώ  την  ίδια  στιγμή  πολλαπλασιάζονται  και 
ριζώνουν  οι  έποικοι.  Οι  περιουσίες  όσων  αναγκάστηκαν  να  εκτοπιστούν,  μετατρέπονται  σε 
ξενοδοχεία,  πανεπιστήμια,  πολυκατοικίες  ή  μαρίνες,  μη  επιτρέποντας  στη  πράξη  την 
επιστροφή  τους  στους  νόμιμους  ιδιοκτήτες. 

Την  ίδια  ώρα,  αρκετοί  από  τους  πολιτικούς  μας  ζητούν  μετεπιτάσεως  αλλαγή 
στρατηγικής,  χωρίς  ποτέ  σ’  αυτή  την  «  αλλαγή»  να  δίνεται  συγκεκριμένο  περιεχόμενο.  Και 
η  λύση  γίνεται  ακόμα  πιο  δύσκολη,  γιατί  παγιώνονται  καταστάσεις,  ενώ  αρκετά  πράγματα, 
τουλάχιστον  στο  προβλεπτό  μέλλον,  δεν  μπορούν  να  αναστραφούν. 

Είναι  η  άποψη  μας,  του  Νεοκυπριακού  Συνδέσμου,  ότι  ούτε  οι  καταγγελίες,  ούτε  το 
όίαιπθ  ς|3ΐτΐ6  αλλά  ούτε  και  οι  αόριστες  επικλήσεις  για  αλλαγή  στρατηγικής  βοηθούν. 

Εκείνο  που  χρειάζεται  είναι  να  συνειδητοποιηθούν  οι  παράμετροι  μιας  ρεαλιστικής  / 
εφικτής  λύσης  και  με  την  επίδειξη  της  αναγκαίας  από  μέρους  μας  βούλησης  αλλά  και  τη 
σύμπραξη  του  διεθνούς  παράγοντα  που  για  δικούς  του  λόγους  είναι  αυτή  τη  στιγμή 
διατεθειμένος  να  συνδράμει,  να  μπορέσουμε  να  βρούμε  εκείνη  την  ομοσπονδιακή  λύση 
που  θα  διασκεδάζει  τις  ανησυχίες  και  των  δυο  κοινοτήτων,  φτάνοντας  σε  μια  ννίπ-ννίη 
κατάσταση  υπό  τας  περιστάσεις. 

Διαφορετικά  ο  χρόνος,  στο  όχι  πολύ  μακρινό  μέλλον,  θα  μας  υποδείξει  ότι  οι 
επιλογές  μας  θα  βρίσκονται  στη  γκάμα  της  διχοτόμησης  και  μόνο,  κάτι  που  για  όσους 
αληθινά  αγαπούν  αυτή  τη  χώρα,  δεν  μπορεί  παρά  να  είναι  αδιανόητο. 


Νεοκυπριακός  Σύνδεσμος 

